Diari Oficial de la Generalitat Valenciana


Sumari del DOGV 4905, del 17-12-2004 (2004/12148)

ORDE de 18 d'octubre de 2004, de la Conselleria de Cultura, Educació i Esport, per la qual s'autoritza el canvi de la denominació específica de l'Institut d'Educació Secundària Padre Eduardo Vitoria d'Alcoi per la de Pare Vitòria.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12923


Data del document
:   18-10-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alcoi
    * ensenyament públic
    * centre d'ensenyament

ORDE de 18 d'octubre del 2004, de la Conselleria de Cultura, Educació i Esport, per la qual s'autoritza el canvi de la denominació específica de l'Institut d'Educació Secundària Padre Eduardo Vitoria d'Alcoi per la de Pare Vitòria. [2004/X12454]
  
El Consell Escolar de l'Institut d'Educació Secundària Padre Eduardo Vitoria d'Alcoi, en la sessió del 13 de gener de 2004, va aprovar sol·licitar per al mencionat centre la denominació específica de Pare Vitòria. Esta proposta va ser aprovada pel Consell Escolar Municipal, en la sessió del dia 4 de març de 2004, i disposa de l'informe favorable de la Direcció Territorial de Cultura, Educació i Esport d'Alacant.
  
La idoneïtat d'este canvi de denominació és deguda a la normalització lingüística necessària al dit municipi, ja que Alcoi és un municipi de predomini lingüístic valencià, i el dit institut és l'únic que té denominació en castellà.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.
  
L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana de 8 de setembre, establix que, creat l'institut, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Autoritzar el canvi de la denominació específica de l'Institut d'Educació Secundària Padre Eduardo Vitoria d'Alcoi per la de Pare Vitòria, codi 11616531.
  
DISPOSICIÓ ADDICIONAL ÚNICA
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 18 d'octubre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN